
	СЕКРЕТАРИЈАТ ЗА ИНСПЕКЦИЈСКЕ ПОСЛОВЕ

	Сектор за грађевински и урбанистички инспекцијски надзор


	11000 Београд

	ул. 27. марта бр. 43-45


Поштовани,

Заштитник грађана је у оквиру својих уставних и законских овлашћења, а по спроведеном поступку контроле правилности и законитости рада Градске управе града Београда, Секретаријат за инспекцијске послове, Сектор за грађевински и урбанистички инспекцијски надзор по притужби AA из C, актом 3111-874/19, дел. бр. 17845 од 29. 5. 2020. године утврдио пропусте у раду Секретаријата за инспекцијске послове, Сектор за грађевински и урбанистички инспекцијски надзор и дао препоруке о начину отклањања уочених недостатака. 
Градска управа града Београда, Секретаријат за инспекцијске послове, Сектор за грађевински и урбанистички инспекцијски надзор није доставила Заштитнику грађана тражено обавештење о поступању по препоруци, упркос томе што се Заштитник грађана након упућивања препоруке обраћао овом органу ургенцијама од 7. 8. 2020. године и 1. 10. 2020. године.  

Због наведеног Вам указујемо да, с обзиром да Градска управа града Београда, Секретаријат за инспекцијске послове, Сектор за грађевински и урбанистички инспекцијски надзор није поступила по препоруци Заштитника грађана упућеној 29. 5. 2020. године, Заштитник грађана има овлашћење сходно члану 31. став 5. Закона о Заштитнику грађана да о томе обавести јавност, Скупштину и Владу Републике Србије. 

